stanford-oval/wikipedia huggingface dataset:
Russi Taylor
Filmografia

Kaikki äänirooleja.
Pikkuponit elokuva (1986) – useita hahmoja
The Adventures of the American Rabbit (1986) – äiti
Kuka viritti ansan, Roger Rabbit? (1988) – Minni Hiiri
Jetsonit (1990) – Fergie
Ankronikka: Kadonneen lampun metsästäjät (1990) – Tupu, Hupu ja Lupu, Tepa
Bernard ja Bianca Australiassa (1990) – sairaanhoitajahiiri
Babe – urhea possu (1995) – Herttuatar (kissa)
Babe suurkaupungissa (1998) – puudeli, kissa
The Brave Little Toaster Goes to Mars (1998) – Robbie
Mikki Hiiri – olipa kerran joulu (1999) – Minni Hiiri, Tupu, Hupu ja Lupu
Fantasia 2000 (1999) – Iines Ankka
Mikki Hiiren taikajoulu (2001) – Minni Hiiri
Tuhkimo II – Unelmien prinsessa (2002) – Haltijatarkummi, Druzella, Beatrice, Daphne, Meeri hiiri
Mikin ketkuteatteri (2002) – Minni Hiiri
Mikki, Aku, Hessu – kolme muskettisoturia (2004) – Minni Hiiri
Mikki Hiiri – Joulu Ankkalinnassa (2004) – Minni Hiiri, Tupu, Hupu ja Lupu
Topi ja Tessu 2 (2006) – Hilma-täti
The Simpsons Movie (2007) – Martin
Tuhkimo III – Taikansa kutakin (2007) – Haltijatarkummi, Druzella
Disney Princess Enchanted Tales: Follow Your Dreams (2007) – Fauna
Scooby-Doo ja peikkokuningas (2008) – Pöllönoita, Tiddlewink
The Flintstones & WWE: Stone Age SmackDown! (2015) – Siru Kivinen
Salme Myyryläinen

Salme Kyllikki Myyryläinen (21. toukokuuta 1923 Lempäälä – 13. syyskuuta 1980 Lahti) oli suomalainen myynninedistäjä, ja hän oli kansanedustaja sosialidemokraattisen puolueen eduskuntaryhmässä 1970–1980 Hämeen läänin eteläisestä vaalipiiristä.
Hän toimi myymäläapulaisena Osuusliike Voimassa Lempäälässä 1939–1948, myymäläapulaisena Lahden Osuuskaupassa 1949–1950 sekä sen myymälänhoitajana 1951–1960 ja myynninedistäjänä 1960–1970.
Hän toimi valitsijamiehenä tasavallan presidentin vaalissa 1978.
Aiheesta muualla

.aspx Salme Myyryläinen Suomen kansanedustajat. Eduskunta.
Sakyamuni

Sakyamuni (Dharmakustannus ‎– ORFB 161) on Pekka Airaksisen vuoden 2005 CD-R-albumi, joka sisältää jo vuonna 1994 C-kaseteilla (Kusuma ja Mahavastu) julkaistua materiaalia.
Kappaleet

1. Sakyamuni (10'04)

2. 10 Powers (10'50)

3. Kaya (6'50)

4. Nirmana  (5'13)

5. Wheel of  Time (5'45)

6. Wheel of  Time (5'43)

7. Hamsa (2'55)

8. Mala (5'56)
Aiheesta muualla

Pekka Airaksinen - Sakyamuni (2005) albumin tiedot verkkosivustolla Discogs.com (englanniksi)
Samsung Galaxy Ace 2

Samsung Galaxy Ace 2 on Samsung Electronicsin helmikuussa 2012 julkaisema älypuhelin. Käyttöjärjestelmänä on Android 2.3 (Gingerbread), joka voidaan päivittää Android 4.1.2 (Jelly Bean) -versioon. Akkua on 1 500 milliampeerituntia ja näyttö on 3,8 tuumaa. Keskusmuistia on 768 megatavua ja sisäistä tallennustilaa on 4 gigatavua. Laite tukee enintään 32 gigatavun microSD-kortteja. Takakameran tarkkuus on 5 megapikseliä ja etukameran 0,3 megapikseliä.
Saint Kitts ja Nevisin jalkapallomaajoukkue

Saint Kitts ja Nevisin jalkapallomaajoukkue edustaa Saint Kitts ja Nevisiä miesten jalkapallon arvokisoissa. Sitä hallinnoi Saint Kitts ja Nevisin jalkapalloliitto. Joukkue ei ole koskaan selvinnyt MM-kisoihin, mutta on sijoittunut Karibian maiden välisessä Caribbean Cup-turnauksessa parhaimmillaan toiseksi vuonna 1997.
Joukkue tunnetaan myös lempinimellä The Sugar Boyz (Sokeripojat), joka tulee saarella harjoitettavasta sokerinviljelyksestä.
Menestys arvokisoissa > Maailmanmestaruuskilpailut

1930–1994: Ei osallistunut
1998–2014: Ei selviytynyt karsinnoista
Menestys arvokisoissa > CONCACAF Gold Cup

1991–2015: Ei selviytynyt karsinnoista
Aiheesta muualla

Saint Kitts ja Nevisin jalkapalloliiton viralliset sivut
CONCACAF:n maajoukkueet
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Anguilla |  Antigua ja Barbuda |  Aruba |  Bahama |  Barbados |  Belize |
|  Bermuda |  Bonaire1 |  Brittiläiset Neitsytsaaret |  Caymansaaret |  Costa Rica |  Curaçao |
|  Dominica |  Dominikaaninen tasavalta |  El Salvador |  Grenada |  Guadeloupe1 |  Guatemala |
|  Guyana |  Haiti |  Honduras |  Jamaika |  Kanada |  Kuuba |
|  Martinique1 |  Meksiko |  Montserrat |  Nicaragua |  Panama |  Puerto Rico |
|  Ranskan Guayana1 |  Saint Kitts ja Nevis |  Saint Lucia |  Saint Vincent ja Grenadiinit |  Saint-Martin1 |  Sint Maarten1 |
|  Suriname |  Trinidad ja Tobago |  Turks- ja Caicossaaret |  Yhdysvallat |  Yhdysvaltain Neitsytsaaret |  |
Entisiä joukkueita:: 
 Alankomaiden Antillit: 
1 Maa on CONCACAF:n jäsen, mutta ei kansainvälisen jalkapalloliiton FIFA:n jäsen.
Sam Byram

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Samuel Mark Byram
Syntymäaika: 16. syyskuuta 1993 (ikä 31)
Syntymäpaikka: Thurrock, Englanti
Pelipaikka: oikea laitapuolustaja
Pituus: 183 senttimetriä
Seura
Seura: Leeds United
Junioriseurat
2005–2012: Leeds United
Seurat
| Vuodet | Seura | O | (M) |
| 2012–2016 | Leeds United | 130 | (9) |
| 2016–2019 | West Ham United | 27 | (0) |
| 2018–2019 | → Nottingham Forest | 6 | (0) |
| 2019–2023 | Norwich City | 47 | (1) |
 Seurajoukkueuran tilastot kattavat vain kansalliset sarjat, päivitetty 30. kesäkuuta 2023.
Samuel Mark ”Sam” Byram (s. 16. syyskuuta 1993 Thurrock) on englantilainen jalkapalloilija, pelipaikaltaan oikea laitapuolustaja. Hän pelaa Englannin mestaruussarjan Leeds Unitedissa.
Byram teki debyyttinsä kasvattajaseuransa Leeds Unitedin edustusjoukkuessa kauden 2012–2013 alussa. Hän siirtyi tammikuussa 2016 West Ham Unitediin ja pelasi siellä kausina 2016–2019 Valioliigassa 27 ottelua. Heinäkuussa 2019 hän siirtyi Valioliigaan nousseeseen Norwich Cityyn pelattuaan edellisen kauden lainalla Nottingham Forestissa.
Sainte-Engrâce

| Sainte-Engrâce |
| --- | --- |
 Yleisnäkymä
 Sainte-Engrâce
 Koordinaatit: 43°00′54″N, 0°51′10″W 
Valtio:  Ranska
Alue:  Uusi-Akvitania
Departementti:  Pyrénées-Atlantiques
Arrondissementti:  Oloron-Sainte-Marie
Pinta-ala:  
 – Kokonaispinta-ala:  72,7 km²
Väkiluku (2020):  187 
 – Väestötiheys:  2 as./km²
Kunnan numero:  64475
 
 Kunnan kotisivut 
Infobox OKVirheellinen NIMI-arvo: 
Sainte-Engrâce on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 41 kilometriä Oloron-Sainte-Marien kaupungista lounaaseen.
Navarralainen Leiren luostari perusti Santa Grazin kirkon vuonna 1085. Kirkko on nimetty nuoren portugalilaisen aatelisnaisen mukaan, joka pakeni tänne vainolta. Luostarista tuli tärkeä etappi pyhiinvaeltajille matkalla Santiago de Compostelaan, koska siellä oli myös sairaala. Kirkko on tyyliltään romaaninen ja se kätkee sisäänsä harvinaista arkkitehtuuria.
Sainte-Engrâcen kylä on metsien, sammaleisten kukkuloiden ja niittyjen ympäröimä. Matkailu onkin maatalouden lisäksi kuntalaisille tärkeä elinkeino. Kunnan luontokohteisiin kuuluu Gorges de Kakuetta, eli Kakuettan rotko. Sen pohjalla kulkeva joki muodostaa turkoosin värisen järven ja yli 20 metriä korkean vesiputouksen. Vähän matkan päästä rotkosta on Grotte de La Verna, eli Vernan luola. Siellä on kooltaan yksi maailman suurimmista maanalaisista ”huoneista”, jonka halkaisija on 245 metriä ja korkeus 194 metriä.
Santa Grazin kirkko
Kakuettan rotko
Aiheesta muualla

Kuvia tai muita tiedostoja aiheesta Sainte-Engrâce Wikimedia Commonsissa
Sam Butera

| Sam Butera |
| --- | --- |
 Butera vuonna 1961
Henkilötiedot
Syntynyt: 17. elokuuta 1927 New Orleans, Louisiana, Yhdysvallat
Kuollut: 3. kesäkuuta 2009 (81 vuotta) Las Vegas, Nevada
Ammatti:  muusikko
Muusikko
Tyylilajit:  jazz
Soittimet:  tenorisaksofoni
Levy-yhtiöt:  Groove 
 Nimikirjoitus
  [ Muokkaa Wikidatassa ] [ ohje ]  
Sam Butera (17. elokuuta 1927 New Orleans, Louisiana – 3. kesäkuuta 2009 Las Vegas, Nevada) oli yhdysvaltalainen jazzmuusikko.
New Orleansissa, Louisianassa syntynyt Sam Butera aloitti musiikkiharrastuksen soittamalla klarinettia, mutta siirtyi tenorisaksofoniin. Uransa varhaisessa vaiheessa hän soitti Tommy Dorseyn yhtyeessä; 1950-luvulla hän tuli tunnetuksi yhteistyöstään Louis Priman kanssa. Buteralla oli italialaisia sukujuuria.
Butera levytti vuonna 1976 Frank Sinatran kanssa singlen ”Stargazer” / ”The Best I Ever Had” Reprise Recordsille.
Louis Priman kuoltua 24. elokuuta 1978 Butera jatkoi uraansa oman kokoonpanonsa kanssa. Hänellä oli puoliso Vera ja neljä lasta.
SJ Gaming

| SJ Gaming |
| --- | --- |
Perustettu:  2017
Tyyppi:  e-urheiluorganisaatio
Toimiala:  kilpapelaaminen
Toimitusjohtaja:  Jari Karlsson
Aiheesta muualla
Sivusto
Infobox OKNimi-testi OK: 
SJ Gaming on suomalainen e-urheiluorganisaatio. Sillä on joukkueet Counter-Strike: Global Offensivessa ja Apex Legendsissa.
SJ Gaming perustettiin lokakuussa 2017 nimellä SuperJymy, kun Sotkamon Jymy teki joukkueen Counter-Strike: Global Offensiveen. Helmikuussa 2019 organisaatio muutti nimensä muotoon SJ Gaming. Elokuussa 2019 organisaatio perusti Apex Legends -joukkueen. Joulukuussa 2019 SJ Gaming perusti elektronisen urheilun kehittämiseen tarkoitetun asiantuntijaryhmän, johon kuuluu joukkueen oman fysiikkavalmentajan ja urheilutoimenjohtajan lisäksi toinen fysiikkavalmentaja, istumistutkija, liikkeen laadun asiantuntija, urheilupsykologi sekä urheiluteknologian ja ohjelmistokehityksen asiantuntija.
Joukkueet ja pelaajat > Counter-Strike: Global Offensive

SJ Gamingin edustusjoukkueeseen liittyi 17. huhtikuuta 2018 Elias ”Jamppi” Olkkonen, jota pidettiin tulevaisuuden huippulupauksena. Hänen perustamallaan tunnuksella oli väitetysti jääty kiinni huijaamisesta hänen ollessaan 13-vuotias eikä hän siten pystyisi pelaamaan pelin arvostetuimmissa Major-turnauksissa. Tapaus nousi esiin lokakuussa 2019 ja 18. joulukuuta 2019 SJ Gaming ilmoitti penkittäneensä Olkkosen ja korvaavansa hänet Toni ”STOVVE” Liukkosella. Kesäkuussa 2020 SJ Gaming ilmoitti päättäneensä sopimuksen Liukkosen kanssa ja Mikko "xartE" Välimaan siirrosta Helsinki Reds -joukkueeseen. Samalla toivotettiin tervetulleeksi Jemi "jemi" Mäkinen ja Topi "LYNXi" Kauppi.  Tammikuussa 2021 SJ Gaming ilmoitti uudelleenbrändäyksestään SJ:ksi ja julkisti samalla uuden kokoonpanon, jossa Tony "arvid" Niemelän rinnalle uusina pelaajina tulivat Joel "jelo" Lentonen, Verneri "BONA" Junkala, Leevi "AKE" Kovalainen ja Aleksi "zks" Nissinen.
| Nimi | Nimi | Rooli | Liittyi  joukkueeseen | Poistui  joukkueesta |
| --- | --- | --- | --- | --- |
| arvid | Tony Niemelä | Pelinsisäinen johtaja | 27.10.2017 |  |
| jelo | Joel Lentonen | Kivääripelaaja | 13.1.2021 |  |
| BONA | Verneri Junkala | Kivääripelaaja | 12.1.2021 |  |
| AKE | Leevi Kovalainen | Tarkka-ampuja | 13.1.2021 |  |
| zks | Aleksi Nissinen | Kivääripelaaja | 12.1.2021 |  |
| jemi | Jemi Mäkinen | Kivääripelaaja | 15.6.2020 | 1.12.2020 |
| LYNXi | Topi Kauppi | Tarkka-ampuja | 15.6.2020 | 5.1.2021 |
| STOVVE | Toni Liukkonen | Kivääripelaaja | 18.12.2019 | 31.5.2020 |
| SADDYX | Tuomas Louhimaa | Kivääripelaaja | 17.4.2018 | 7.1.2021 |
| Jamppi | Elias Olkkonen | Tarkka-ampuja | 17.4.2018 | 1.4.2020 |
| KHRN | Jesse Grandell | Kivääripelaaja | 31.10.2018 | 9.1.2021 |
| xartE | Mikko Välimaa | Kivääripelaaja | 31.10.2018 | 15.6.2020 |
Joukkueet ja pelaajat > Apex Legends

Lähteet: Pelaajat.com
| Nimi | Nimi | Rooli | Liittyi  joukkueeseen |
| --- | --- | --- | --- |
| Ruabbe | Roope Kurkela | Kapteeni | 23.8.2019 |
| Kouhia | Lauri Kouhi |  | 23.8.2019 |
| Jerppe | Jesper Koski |  | 23.8.2019 |
Aiheesta muualla

Verkkosivut (Arkistoitu – Internet Archive)
SJ Gamingin Counter-Strike -joukkue Liquipediassa (englanniksi)
SJ Gamingin Apex Legens -joukkue Liquipediassa (englanniksi)
Ruuhikoski (Nurmo)

| Ruuhikoski |
| --- | --- |
 Ruuhikosken ylittävä silta golfkentän kohdalla.
Kaupunki:  Seinäjoki
Suuralue nro:  12
Väkiluku:  1 203   (31.12.2022)
Kaupunginosat:   Huumo  Veneskoski 
Ruuhikoski on yksi Seinäjoen suuralueista, joka sijaitsee kaupungin itäosassa. Ruuhikosken suuralueeseen kuuluu kaksi entiseen Nurmon kuntaan kuulunutta kylää: Huumo ja Veneskoski.
Alueella sijaitsee Ruuhikosken golfkenttä.
Kaupunginosat

Huumo
Veneskoski
Sakyō-ku

| Sakyō-ku (左京区) |
| --- | --- |
 Ginkaku-jin hopeinen paviljonki
 Sakyōn suuralueen sijainti Kioton kaupungissa
 Sakyō-ku
 Koordinaatit: 35°02′55″N, 135°46′43″E 
Valtio:  Japani
Alue:  Kansai
Prefektuuri:  Kioton prefektuuri
Kaupunki:  Kioto
Hallinto:  
 – Hallinnon tyyppi:  Suuralue
Pinta-ala:  
 – Kokonaispinta-ala:  246,77 km²
Väkiluku (12/2020):  165 927
 – Väestötiheys:  672 as./km²
 
 https://www.city.kyoto.lg.jp/sakyo/ 
Infobox OKVirheellinen NIMI-arvo: 
Sakyō-ku (jap. 左京区) on yksi Kioton kaupungin 11 suuralueesta. Se sijaitsee Kioton koillisosassa Kamojoen ja sen sivujoen Takanon varrella. Suuralueen eteläosa on urbaania aluetta, mutta pohjoisessa siihen kuuluu laajoja vuoristo- ja maaseutualueita Tanban ylängöltä. Idässä suuralue kohoaa Hieivuorelle ja rajautuu Shigan prefektuuriin. Sakyōn suuralueella on 165 927 asukasta (joulukuussa 2020) ja sen pinta-ala on 246,77 neliökilometriä.
Sakyōn suuralue perustettiin vuonna 1929 erottamalla se Kamigyōn suuralueesta. Sen jälkeen sen alue on vähitellen laajentunut useiden kuntaliitosten kautta. Nykyisin noin 80 prosenttia suuralueen pinta-alasta on metsäistä vuoristoa. Eteläosassa lähempänä Kioton keskustaa on Kioton yliopiston kampus ja kulttuuri-instituutioita, kuten Rohm Theatre Kyōto (entinen Kyōto kaikan), Kioton kansallinen modernin taiteen museo ja Miyakomesse-tapahtumakeskus. Lähistöllä sijaitsevat myös Okazakin puisto ja Kioton eläintarha, pohjoisempana Kioton kasvitieteellinen puutarha ja Kioton kansainvälinen kokouskeskus. Kioton yliopiston lisäksi suuralueella toimivat esimerkiksi Kioton teknillinen yliopisto ja Kioton prefektuurinyliopisto.
Sakyō-kun rakennettuun kulttuuriperintöön kuuluu useita Higashiyama-vuorijonon juurelle rakennettuja historiallisia buddhalaisia temppeleitä. Suuralueen etelärajalla sijaitsee Nanzen-jin temppeli, sen pohjoispuolella Unescon maailmanperintöluetteloon valittu Ginkaku-ji eli Jishō-ji, joka tunnetaan hopeisesta paviljongistaan. Myös Shimogamo-jinjan eli Kamomioya-jinjan šintolainen pyhäkkö on maailmanperintökohde. Muita nähtävyyksiä ovat Jakkō-inin, Kurama-deran, Manshu-inin, Sanzen-inin ja Zenrin-jin temppelit sekä Heian-jingūn pyhäkkö. Hieivuoren juurella on Shugakuinin keisarillinen huvila.
Sakyōn suuraluetta palvelevat Kioton metron Karasuma-linja, Keihan-rautateiden Ōtō-linja sekä Eizan-rautateiden Eizan-päälinja ja Kurama-linja. Hieivuorelle johtaa Eizan-funikulaari, Kurama-deralle Kuramayaman funikulaari.
Kuvia

Shimogamo-jinjan rakennuksia
Heian-jingūn torii-portti ja kaupungin taidemuseo
Takanojoki ja Hieivuori
Tetsugaku no michi
Ravintola joen päällä Kibunessa
Aiheesta muualla

Kuvia tai muita tiedostoja aiheesta Sakyō-ku Wikimedia Commonsissa
Suuralueen internetsivut (japaniksi)
Sami Joensuu (pesäpalloilija)

Sami Joensuu (s. 26. elokuuta 1972 Alajärvi) on suomalainen pesäpalloilija. Joensuu edusti koko uransa Superpesiksessä Alajärven Ankkureita. Joensuu savutti urallaan yhden SM-pronssin kaudella 1992. Joensuu pelasi urallaan kaksi A-poikien Itä-Länsi-ottelua ja yhden B-poikien Itä-Länsi-ottelua. Joensuu pelasi urallaan 199 Superpesiksen runkosarjaottelua. Näissä hän löi kaksi kunnaria ja 138 tavallista juoksua, toi 43 juoksua ja keräsi 515 kärkilyöntiä. Joensuu pelasi urallaan 23 Superpesiksen ylemmän loppusarjan ottelua. Näissä hän löi 15 tavallista juoksua, toi yhden juoksun ja keräsi 31 kärkilyöntiä.
Samsung Galaxy Beam

| Samsung Galaxy Beam |
| --- | --- |
Valmistaja:  Samsung Electronics
Julkaistu:  26. tammikuuta 2012
Käyttöverkot:  GSM 2G, 3G, HSPA
Paino:  143,3 grammaa
Flash-muisti:  8 gigatavua
Käyttöjärjestelmä:  Android 2.3
Liitännät:  microUSB 2.0, Bluetooth 3.0 with A1DP, Wi-Fi 802.11b/g/n
Infobox OKNimi-testi OK: 
Samsung i8520 eli Samsung Galaxy Beam on Samsung Electronicsin helmikuussa 2012 julkaisema älypuhelin. Siinä on muun muassa neljän tuuman kosketusnäyttö, 5 megapikselin takakamera, 1,3 megapikselin etukamera ja 8 gigatavua sisäistä tallennustilaa. Puhelimessa on sisäänrakennettu projektori.
Ruosteniskahaukka

| Ruosteniskahaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  cirrocephalus
Kaksiosainen nimi
 Accipiter cirrocephalus  Vieillot, 1817 
Synonyymit
 Accipiter cirrhocephalus 
Katso myös
   Ruosteniskahaukka Wikispeciesissä   Ruosteniskahaukka Commonsissa 
Infobox OKNimi-testi OKIUCN-testi OK: 
Ruosteniskahaukka (Accipiter cirrocephalus) on haukkojen heimoon kuuluva lintu. Sen esiintymisaluetta ovat Australia, Indonesia ja Papua-Uusi-Guinea. Sen kantaa pidetään vakaana.
Sen elinpiiriä ovat subtrooppiset ja trooppiset kuivat metsät, kosteat alavat metsät, mangrovemetsät nousuvesirajan yläpuolella, kuivat savannit, subtrooppiset ja trooppiset kuivat pensastot ja ruohoarot, joet, purot ja putoukset, viljelmät ja kaupunkialueet.
Kuvaus

Lintu on päältä harmaa, ja sillä on pähkinänruskea kaulus, alapuoli on pääasiassa punaruskea, ja siinä on ohuita valkeita juovia. Väriltään se on samanlainen kuin australiankanahaukka, mutta se on pienempi. Se lentää samalla tavalla nopeasti ja notkeasti. Sen ruumiin pituus on 30–40 cm ja siipien kärkiväli on 55–80 cm. Naaras painaa aikuisena 240 g ja on huomattavasti suurempi kuin koiras, joka painaa 125 g.
Ravinto

Se syö pääasiassa lennosta saalistamiaan pikkulintuja, kuten varpusia ja kottaraisia, toisinaan hyönteisiä.
Lisääntyminen

Laji pesii puussa risuista tekemällään alustalla. Munia on yleensä 3 tai 4. Se hautoo noin 35 päivää, ja poikaset ovat lentokykyisiä 24–33 päivän kuluttua.
Alalajit

Sillä on kolme alalajia:
Accipiter cirrocephalus cirrocephalus (Vieillot, 1817)
Accipiter cirrocephalus papuanus (Rothschild & Hartert, 1913)
Accipiter cirrocephalus rosselianus Mayr, 1940
Aiheesta muualla

Ruosteniskahaukka (Accipiter cirrocephalus) BirdLife International Data Zone. (englanniksi)
Kobble Creek, Kaakkois-Queensland, Australia
Ruuhilammi (Pello)

| Ruuhilammi |
| --- | --- |
Valtiot:  Suomi
Paikkakunta:  Pello
Koordinaatit:  66°52′51″N, 24°36′52″E
Vesistöalue ja valuma-alueen tietoja
Laskujoki:  oja Vinsajärveen 
Järvinumero:  67.966.1.007
Mittaustietoja
Pinnankorkeus:  167 m  
Rantaviiva:  0,553 km  
Pinta-ala:  1,135 ha  
Saaria:  ei saaria 
 fiRuuhilammi 
Ruuhilammi  on Lapissa Pellossa Ruuhijärven kylän lähellä sijaitseva lampi.
Maantietoa

Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Pahtajoen valuma-alueeseen (67.966) se kuuluu. Lammen vedenpinnan korkeus on 167 metriä mpy.
Sanchaman Limboo

| Sanchaman Limboo> Sikkimin 4. pääministeri |
| --- | --- |
 18. toukokuuta 1994 – 12. joulukuuta 1994  
Edeltäjä:  Nar Bahadur Bhandari
Seuraaja:  Pawan Kumar Chamling
Henkilötiedot
Syntynyt: 15. tammikuuta 1947
Kuollut: 8. marraskuuta 2020 (73 vuotta)
Tiedot
Puolue:  Sikkim Sangram Parishad
Sanchaman Limboo (15. tammikuuta 1947 – 8. marraskuuta 2020) oli intialainen poliitikko, joka toimi Sikkimin pääministerinä vuonna 1994. Hänestä tuli osavaltion pääministeri, kun Nar Bahadur Bhandarin johtama Sikkim Sangram Parishad (SSP) -puolue hajosi kahtia. Bhandari erosi 17. toukokuuta 1994 epäluottamuslauseen jälkeen, jonka seurauksena Limboo yleni pääministeriksi. Kesäkuun toinen päivä hänen osavaltiohallituksensa pyrki tunnistamaan kastiryhmät, jotka tulisi luokitella sosiaalisesti ja taloudelliseksi huono-osaisiksi. Limbuu kuului itsekin alhaiskastiseen nepalilaisyhteisöön.
Sakari Rusama

Heikki Sakari Rusama (4. huhtikuuta 1918 Viipuri – 30. kesäkuuta 2009 Helsinki) oli suomalainen eversti, joka toimi muun muassa Karjalan prikaatin komentajana ja Taistelukoulun johtajana.
Rusaman vanhemmat olivat Helle Rusama ja Maria Raunio. Hänen puolisonsa vuodesta 1941 oli Eila Vesalainen. Myös Rusaman poika Kari Rusama (s. 1942) toimi puolustusvoimien palveluksessa, vuoteen 1992 saakka.
Rusama tuli ylioppilaaksi Turun suomalaisesta lyseosta 1937, Kadettikouluun hän hakeutui 1939 ja suoritti Sotakorkeakoulun 1957. Talvisodassa Rusama toimi adjutanttina ja komppanianpäällikkönä Jalkaväkirykmentti 19:ssä, jatkosodassa hän oli toimistoupseeri ja komppanianpäällikkö Jalkaväkirykmentti 27:ssä, opetusupseeri Maasotakoulussa eli Kadettikoulussa ja komppanianpäällikkö ja pataljoonankomentaja Jalkaväkirykmentti 25:ssä.
Sotien jälkeen Rusama työskenteli toimistoupseerina 2. divisioonan esikunnassa vuodesta 1946, komppanianpäällikkönä Jääkäripataljoona 2:ssa vuodesta 1951, opettajana Kanta-aliupseerikoulussa 1952–1955, toimistopäällikkönä 3. divisioonan esikunnassa vuodesta 1957 sekä Pohjois-Savon prikaatin esikunnassa pataljoonankomentajana vuodesta 1961 ja esikuntapäällikkönä vuodesta 1964. Taistelukoulun opettajana Rusama toimi vuodesta 1965 ja Karjalan prikaatin komentajana vuodesta 1968. Taistelukoulua hän johti vuodesta 1971 vúoteen 1977, jolloin hän erosi vakinaisesta palveluksesta.
Rusama ylennettiin reservin vänrikiksi 1938, vänrikiksi 1939, luutnantiksi 1940, kapteeniksi 1942, majuriksi 1955,  everstiluutnantiksi 1961 ja everstiksi 1968.
Sarai

Sarain oletettu sijainti Kultaisessa ordassa
Sarai oli Kultaisen ordan pääkaupunki Volgan alajuoksulla. Se oli yksi suurimmista keskiajan kaupungeista ja sen väkiluvuksi on arvoitu 600 000. Turkkilaisvalloittaja Timur Lenk tuhosi kaupungin vuonna 1395, jolloin sen arvellaan siirtyneen toiseen paikkaan.
Alkuperäinen kaupunki sijaitsi todennäköisesti Ahtuban kanaalilla, noin 120 kilometriä Astrahanista pohjoiseen. Uskotaan, että mongolijohtaja Batu-kaani rakennutti kaupungin 1240-luvulla.
Sarai Berken (Uusi Sarai, Sarai-al-Jadid), Berke-kaanin rakennuttaman kaupungin olemassaolosta kiistellään. Jos se oli olemassa, sen olisi sijainnut nykyisen Tsarevin arkeologisen kaivauksen alueella, Ahtuban kanaalilla noin 55 kilometriä Volgogradista etelään. Krutitsin piispojen arvellaan asuneen siellä vuosina 1261–1454.
Joko toinen tai molemmat kaupungit tuhottiin useasti. Timur Lenk tuhosi Sarai Berken noin vuonna 1395, Krimin kaani Mengli Ghirai tuhosi sen vuonna 1502. Viimeinen tuho tapahtui vuoden 1556 jälkeen jolloin Venäjän Iivana Julma valloitti Astrahanin.
Vuonna 1623–1624 kauppias Feodor Afanasjevitš Kotov matkusti Persiaan. Näin hän kertoi Volgan alajuoksusta: Täällä Ahtubajoella seisoo Kultainen orda. Kaanin salit, palatsit ja moskeijat on kaikki rakennettu kivestä. Mutta nyt jokaista rakennusta puretaan ja kivet viedään Astrahaniin. Todennäköisesti tämä teksti kuvaa Sarai Berkeä.
Ruuhilampi (Karstula)

| Ruuhilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°56′30″N, 24°31′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskupuro:  puro Heinälampeen 
Järvinumero:  14.645.1.003
Mittaustietoja
Pinnankorkeus:  199,2 m  
Pituus:  350 m  
Leveys:  170 m  
Rantaviiva:  0,849 km  
Pinta-ala:  4,228 ha  
Tilavuus:  0.000089 km³ 
Keskisyvyys:  2,11 m  
Suurin syvyys:  3,2 m  
Saaria:  ei saaria 
 fiRuuhilampi 
Ruuhilampi  on Keski-Suomessa Karstulassa  Kieräperän lähellä sijaitseva lampi.
Maantietoa

Lampi on 350 metriä pitkä, 170 metriä leveä, ja sen pinta-ala on 4,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 89 000 kuutiometriä. Sen keskisyvyys on 2,1 metriä ja suurin syvyys on 3,2 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Napolanjoen valuma-alueeseen (14.645) se kuuluu. Lammen vedenpinnan korkeus on 199,2 metriä mpy.